Гъуэгур къызэIуах
2012 гъэ лъандэрэ ухуэныгъэ лэжьыгъэхэр щрагъэкIуэкI гъуэгу Iыхьэм къэрал бюджетым щыщу сом меларди 5,5-рэ текIуэдащ. Лэжьыгъэхэм хэтащ автомобиль техникэ 300-м нэблагъэрэ цIыху 500-м щIигъурэ.
— Пятигорск (Псыхуабэ) къалэм дэмыхьэу къекIуэкI гъуэгур мы гъэм къэралым щаутIыпща нэхъ кIыхьхэм икIи мыхьэнэшхуэ зиIэхэм ящыщ зыщ, — жиIащ УФ-м Траспортымрэ связымкIэ и министр Соколов Максим. — Абы и фIыгъэкIэ Ставрополь краймрэ Кавказ Ищхъэрэмрэ я транспорт зэпыщIэныгъэхэр нэхъ зыубгъуа хъунущ. Пятигорск къалэми апхуэдиз транспорт дэмыхьэу зигъэпсэхунущ.
Гъуэгум и IыхьэщIэр — ар къалэм къыпекIуэкI гъуэгущ. Абы Iэмал къитынущ гъуэгуанэм зэрытет зэманыр нэхъ мащIэ ищIыну икIи нэхъ псынщIэу зэпаупщIыну.
— Иджырей махуэшхуэм ди щIыналъэм илъэс 20-м нэблэгъауэ щыпоплъэ, — жиIащ Ставрополь крайм и губернатор Владимиров Владимир. — Ди дежкIэ мыхьэнэшхуэ зиIэщ, ар и чэзум хьэзыр зэрыхъуар. Сыт хуэдэ экономикэ щытыкIэ гугъу къэхъуами, лэжьыгъэр зэи къэувыIакъым, абы хухаха мылъкур тэмэму къытIэрыхьащ. Дыщогугъ апхуэдэ лэжьыгъэхэр дяпэкIи ди щIыналъэм щекIуэкIыну.
Брежицкая Еленэ.
«Российская газета»
